Ukuvakatjha nanyana ivakatjhobukelo.

Ukuvakatjha nanyana ivakatjhobukelo. 

 Isingeniso 
Kukhona ezinye izinto esele zidlange khudlwana nakukhamba isikhathi begodu izinto lezo zidlala indima ekulu eempilweni zethu kanye nemnothweni. Ezinye zezinto lezo kuvakatjha. Ukuvatjha lokhu esikhuluma ngakho la, ngilokho abanye abakubiza bonyana ibakatjhobukelo ingasi ukukweriya okwabona ngugogo. Eenhlokwaneni ezilandelako sizokutjheja bonyana ukuyini ukuvakatjha, nanyana ivakatjhobukelo, kanye nemihlobo ekhona yevakatjho (ivakatjhobukelo).

 Kuyini ukuvakatjha nanyana ivakatjhobukelo na? 
Ngokuya kwe-Britannica (2025) Britanicca. 2025. Tourism. Litholakala ku:< https://www.britannica.com/topic/tourism/Day-trippers-and-domestic-tourism>. Lifunyenwe [ngomhlaka 13 kuTjhirhweni 2025].ukuvakatjha nanyana ivakatjhobukelo kusisenzo nehlelo lokuqeda isikhathi sakho kude nekhaya ngomnqopho wokuthola ukuphumula nobumnandi. I-Britannica (2025) ingezelele yathi, isenzo leso sokuqeda isikhathi kude nekhenu esikhathini esinengi senzeka ngokusebenzisa imisebenzi yezamabubulo ngaphasi komkhakha loyo. Ngamanye amagama, ukuvakatjha nanyana ivakatjhobukelo kusisenzo esifaka hlangana ukusebenzisa amabubulo bonyana akusize ngevakatjho lakho eendaweni ezahlukeneko, ingasi wena uzenzele zoke izinto. 

Nanyana kunjalo, i-Wikipedia (2025)Wikipedia. 2025. Tourism. Litholakala ku:< https://en.wikipedia.org/wiki/Tourism>. Lifunyenwe [ngomhlaka 13 kuTjhirhweni 2025]. iveze bonyana ukuvakatjha nanyana ivakatjhobukelo kusisenzo esidlula ukuvakatjha kwamalanga wokuphumula; kodwana, kusisenzo sokufunda okutjha ngeendawo, ibhoduluko, amasiko nepilo yabantu beendawo lapho uvakatjhele khona. U-Tureac no-Anca (2008)Tureac, C. E., & Anca, T. 2008. Types and Forms of Tourism. ACTA UNIVERSITATIS DANUBIUS: OECONOMICA:92-103. bangezelele ngokuthi, ukuvatjha lokhu akufani, okunye kwenzeka ngeenthuthi zomphakathi, ehlobo nanyana ebusika, ngokwemidlalo nanyana ukuziphumulela nje. Ngamanye amagama, ukuvakatjha kuya ngomuntu bonyana uthanda okunjani nanyana uthanda ukukwenza ngasiphi isikhathi nesidingo siphi. 

 Imihlobo yokuvakatjha. 
Kukhona imihlobo eminengi yokuvakatjha nanyana yevakatjhobukelo; kodwana, ngaphasi kwekulumopendulwano yethu sizonqopha kile elandelako: 

 Ukuvakatjha nanyana ivakatjhobukelo lesikhathi eside. 
Ngokuya kuka-Robinson, u-LUck no-Smith (2020)Robinson, P.,  Lück, M., & Smith, S. 2020. Tourism. 2nd Edition. ivakatjhobukelo nanyana ukuvakatjha kwesikhathi eside kulevakatjho lelo eleqa isikhathi somnyaka, umuntu akwenye indawo. Ngamanye amagama, leli livakatjho umuntu angalithatha ehlobo, ahlale lapho kuphele ihlobo nesiruthwani bese uyabuya nakungena ubusika. 

 Ukuvakatjha nanyana ivakatjhobukelo lesikhatjhana. 
Ukuvakatjha nanyana ivakatjhobukelo lesikhatjhana livakatjho lelo elingathathi isikhathi eside begodu lingathatha ilanga ukuya kwamalanga amatjhumi amathathu (Robinson nabanye, 2020). Ngamanye amagama, ivakatjho lesikhatjhana livakatjho lelo umuntu alithatha ngomqopho wokuthi akafuni ukuhlala isikhathi endaweni leyo avakatjhele kiyo. 

 Imibandela yokuthatha ivakatjhobukelo nanyana ivakatjho. 
Ngokuya kwe-Wikipedia (2025) isekelwa yi-Britannica (2025) abantu bathatha ivakatjhobukelo nanyana ivakatjho ngebanga lokufuna ukuphola nanyana ibanga lezamaphilo. Laba babantu abasuke bazi bonyana isizo elingabasiza bonyana baphole bangalithola kwindawo leyo kwaphela. 

Kube khona abantu abathatha ivakatjho nanyana ivakatjhobukelo ngomnqopho wezamabubululo (Wikipedia 2025; ne-Britannica, 2025). Laba kusuke kubosomabubulo abafuna ukwandisa nokufunda kwabanye abosomabubulo abaphumeleleko kwezinye iindawo (Wikipedia, 2025). 

Kokugcina, kube khona abantu abathatha ivakatjho nanyana ivakatjhobukelo ngebanga lokubethwa moya, ukuthola ubumnandi nanyana ukuledlha nokuphumula (Britanicca, 2025; ne-Wikipedia, 2025). Laba babantu abadinwe ngomkhumbulo nanyana ngomzimba bafuna ukuphumula nemoyeni ukuze babuyele emakhabo bangcono (Wikipedia, 2025). 

 Isiphetho 
Ukuvakatjha nanyana ivakatjhobukelo yinto leyo engasiza khulu umuntu lokha neentjhijilo ezifaka hlangana ukudinwa ngokomkhumbulo nanyana ngomzimba, imitjhoga nanyana intatha yobuguli obuthize kanye nokukhulisa ilwazi lakho elimayelana namasiko, indlela yabantu yokuphila neenkolelo zabo. Ngalokho-ke, kuqakathekile bonyana umuntu azijwayeze ukuthatha ivakatjho nanyana ivakatjhobukelo.

 Umthombolwazi